Haavisto kävi Kiinassa kertomassa huolensa uiguurien vainosta: "Katsoimme sitä kovin eri suunnasta" | Yle Uutiset | yle.fi\nArkistokuvassa Pekka Haavisto saapumassa EU- ulkoministerien tapaamiseen Luxemburgissa lokakuussa 2020. Kuva: Jean-Christophe Verhaegen / EPA\nUlkoministeri Pekka Haavisto (vihr.) kertoi Kiinan ulkoministeri Wang Yille, että Suomi on huolissaan Luoteis-Kiinan uiguuriväestön ihmisoikeuksista.\nEU ja Kiina ovat asettaneet pakotteita puolin ja toisin Kiinan muslimivähemmistön sorron takia. EU:n parlamentti jäädytti keväällä myös yhteisen investointisopimuksen ratifioinnin Kiinan kanssa.\nEU:n pakotteet perustuvat ihmisoikeusjärjestöjen, tutkijoiden ja Xinjiangin uiguurialueelta paenneiden tietoihin. Kyse on ainakin miljoonan uiguurin pidätyksistä, pakkotyöstä, syntyvyyden säännöstelystä ja muusta sorrosta.\nHaavisto luonnehti viikonloppuna Kiinan Chengdussa käytyä keskustelua Xinjiangista asialliseksi, mutta yhteistä linjaa ei löytynyt.\n– Katsoimme sitä ehkä kovin eri suunnasta. Kiina näissä yhteyksissä nostaa esiin kokonaisvaltaisen kehityksen, suuren väestöryhmän nostamisen köyhyydestä Kiinan viime vuosien kehityksen tuloksena, Haavisto sanoi.\nHaaviston mukaan EU:n ja Kiinan välisen investointisopimuksen voimaan saattaminen olisi Suomelle tärkeää, mutta tärkeää on myös olla mukana EU:n päätöksissä Kiinan ihmisoikeuksien suhteen.\nLue kesäkuussa julkaistu juttu: Yle jäljitti tuttujen ketjujen yhteyksiä uiguurien sortoon Kiinassa – Reiman takki on kuvattu pakkotyöhön liitetyssä yrityksessä, Lidlin toppahousuja on tehty Xinjiangissa\nKiinan uutistoimisto Xinhua kertoi tapaamisen jälkeen, että ulkoministeri Wang toivoi, että Suomi katsoisi Kiinan kehitystä objektiivisesti ja järkevästi.\nKiinan ja Suomen ulkoministerit tapasivat viikonloppuna Kiinan Chengdussa. Kiinan Wang Yi osallistui Shanghain yhteistyöjärjestön SCO:n kokoukseen Tajikistanissa muutama viikko sitten. Kuva: AOP\nHelsingin henkeä tunnusteltiin\nHaavisto jatkoi presidentti Sauli Niinistön tunnusteluja tehdä Suomesta suurvaltojen välisen liennytyksen näyttämö uudemman kerran.\nHaavisto sanoo vieneensä eteenpäin presidentti Xi Jinpingin ja Niinistön aiempaa keskustelua niin sanotusta Helsingin hengestä. Sillä tarkoitetaan lähes 50 vuotta sitten Helsingissä järjestettyä ETYK-kokousta.\n– Kylmän sodan kylmimpinä hetkinä pystyttiin neuvottelemaan Helsingissä ETYJin sopimus. Nyt on keskustelu siitä, että jotain tällaista tarvittaisiin tämän päivän maailmassa, jossa koetetaan vastata näihin suuriin globaaleihin muutoksiin kuten ilmastonmuutokseen ja pandemioihin, sanoi Haavisto.\nHaaviston mukaan Kiinan ulkoministeri suhtautui hankkeeseen positiivisesti. Hän uskoi, että keskustelu jatkuu.\nSuomen tasavallan presidentti Sauli Niinistö ja Kiinan presidentti Xi Jinping lanseerasivat Suomen ja Kiinan välisen talviurheilun teemavuoden tammikuussa 2019 Pekingissä. Avajaistilaisuus oli erikseen. Kuva: Andy Wong / EPA\nHaavisto lobbasi Finnairia ja rajoja auki\nHaavisto lobbasi ulkoministeri Wangille Finnairin lentoliikenteen ja suomalaisen kauppayhteisön matkustamisen puolesta.\n– Meille on tärkeää, että lento-, rahtiliikenne sekä matkailu toimii, hän sanoi.\nPandemia on muun muassa jäädyttänyt Aasian panostaneen Finnairin lentoja Kiinaan. Haavisto ei saanut lupauksia.\n– Selvästi huolet kyllä kuunneltiin, hän miettii.\nNykyisin Kiinaan matkustavat joutuvat 2–4 viikon valvottuun karanteeniin maahan tullessaan. Viisumeja on hankala saada. Haavisto toivoi, että muun muassa suomalaiset urheilijat pääsisivät tutustumaan Kiinassa helmikuussa järjestettävien talviolympialaisten kisapaikkoihin ennakkoon ilman pitkää karanteenia.\nHaavisto sanoo Kiinan olevan selkeästi huolissaan uusista pandemia-aalloista ja koronaviruksen deltamuunnoksesta. Hän kuvaa oman matkansa Kiinaan järjestetyn koronakuplassa. Pääkaupungin Pekingin sijasta tapaaminen järjestettiin Chengdussa tiukin varotoimin.\n– En ole missään lentokentillä nähnyt yhtä voimakkaita koronatoimenpiteitä kuin Kiinassa. Tilanne otetaan vakavasti, hän sanoo.\nUlkoministeri Haavisto kuvailee Kiinan koronatoimia harvinaisen voimakkaiksi. Kuva: Tiina Jutila / Yle\nSurunvalittelut tulvien uhreille\nHaavisto ja Wang keskustelivat pitkään ilmastokysymyksistä. Haavisto esitti surunvalittelunsa Kiinan viime viikon historiallisten suurien tulvien uhreille ja muistutti tämän vuoden äärimmäisistä sääoloista ympäri maailmaa.\nKiina aikoo olla hiilineutraali vuoteen 2060 mennessä.\n– Me kovasti rohkaisemme suurvaltoja mukaan lukien Kiina olemaan vielä kunnianhimoisempia päästöjen leikkauksessa, Haavisto sanoi.\nOsapuolet puhuivat myös Afganistanin, Myanmarin ja Etiopian tilanteesta.\nKiinan on arvosteltu tukevan Myanmarin vallankaappauksen tehnyttä sotilasjunttaa. Silti Haaviston mukaan Kiinalla näyttää olevan läheiset suhteet sotilasjuntan vangitsemaan johtajaan Aung San Suu Kyihin.\nAfganistanissa Kiina on lähentynyt taliban-liikettä Yhdysvaltain joukkojen poistuttua maasta.\nKiinaUlkomaatPekka HaavistoItä-Aasiasuomalaiset poliitikotSuomen politiikkauiguuritSuomiulkoasiainministeriö


Median ei pidä toistaa poliitikkojen puheita kritiikittömästi - Mielipide | HS.fi\nMedian ei pidä toistaa poliitikkojen puheita kritiikittömästi\nPoliittiseen puhetapaan on hiipinyt välttämättömyyksien politiikka. Poliitikot perustelevat esimerkiksi koronatautiin, ilmastonmuutokseen ja muuttoliikeilmiöön liittyviä poliittisia ratkaisuja välttämättömyyksinä. Tämä luo kuvaa vaihtoehdottomuudesta.\nOngelmalliseksi median rooli muodostuu, kun se toistaa poliitikkojen puheita välttämättömyydestä. Median tulisikin muistaa oma tehtävänsä poliitikkojen puheiden ja ratkaisujen kriittisessä arvioimisessa. Toistamalla välttämättömyyksien puhetapaa media jättää huomioimatta vaihtoehtoiset näkökulmat tai jopa aktiivisesti aliarvioi niitä.\nMedia ei voi kutsua itseään vapaaksi, jos se ei aidosti edistä moniäänistä yhteiskunnallista keskustelua, vaan piiloutuu välttämättömyyksien politiikan taakse.


Putket puntarissa | Futisblogi Puoliaika\nKirjoittanut Lari Vesander | elokuu 19, 2009\nTPS ja IFK Mariehamn ovat pelanneet puoli kautta tappiotta. IFK:n tappioton putki on kestänyt jo 15 ja TPS:nkin 13 ottelua. Siksi TPS on mukana mestaruustaistossa ja IFK hakee historiansa ensimmäistä mitalia.\nVeikkausliigan voittamattomat. Näin voisi kuvailla IFK Mariehamnia ja Turun Palloseuraa, jotka iskevät yhteen lauantai-iltana. Molemmilla joukkueilla edellisestä tappiosta on vierähtänyt jo yli kolme kuukautta. Se on jalkapallokaudella iäisyys.\nKun joukkueet kohtasivat edellisen kerran toukokuussa, tappiottomat putket olivat jo alkaneet. Tosin niiden kestoa ei olisi välttämättä osannut ennustaa kenttätapahtumista. TPS vei IFK:ta kentällä lähestulkoon miten halusi. Turkulaiset paukuttivat 14 laukausta kohti vieraiden maalia ja 11 kutia sen ohi. Silti Tepsi ei saanut aikaiseksi maaliakaan. Maalittomuus nosti Pasi Rautiaisessa raivon pintaan. Rautiainen piti legendaarisen ”Maaleja, perkele!”-palopuheensa ja joukkue vastasi huutoon.\nTPS on tällä hetkellä Veikkausliigan kovakuntoisin joukkue. EM-kisatuon jälkeisistä yhdeksästä ottelusta TPS on saalistanut kuusi voittoa ja kolme tasapeliä. IFK:n saldo on päinvastainen. Sasha Anttilaisen paluu piristi IFK:n hyökkäystä MyPaa vastaan, mutta joukkueen puolustus ei ole enää aivan yhtä rautainen kuin alkukaudesta. Viimeisessä kuudessa ottelussaan saarelaiset ovat pitäneet nollan vain kerran. TPS sen sijaan on samaan aikaan nollannut vastustajansa neljästi ja päästänyt heinäkuun alusta lukien vain kaksi maalia.\nMitään maalipeijaisia Maarianhaminassa tuskin nähdään – varsinkaan, kun Wayne Brown on palannut takaisin Englantiin ja TPS:n Rautiaisen pitää rukata toimivaksi osoittautunutta palapeliä hieman uuteen uskoon. Jos hän onnistuu siinä, TPS varmistaa Maarianhaminassa käytännössä mitalin ja pelaa päätöskierroksella mestaruudesta Honkaa vastaan.\nTPS, HJK, Honka ja IFK Mariehamn. Veikkausliigan kärjessä on neljä joukkuetta, jotka eivät ole hävinneet kertaakaan EM-kisatauon jälkeen. Nämä joukkueet ratkaisevat niin mestaruuden kuin mitalienkin kohtalon.\nKymmenen ensimmäistä ottelua: 4-4-2\nYhdeksän seuraavaa ottelua: 6-3-0\nKolmen kuukauden tappiottomuus on luonut joukkueeseen melkoisen flow-tilan. Peli kulkee ja vaikkei aina kulkisikaan, pakka on niin tiivis ja itseluottamus niin korkealla, että voittoja tai ainakin pisteitä tulee silti. TPS on nyt äärimmäisen vaikea voitettava – varsinkin, kun Wayne Brownin lainaa jatkettiin, eikä Pasi Rautiaisen tarvitse hajoittaa toimivaksi osoittautunutta kenttäkoostumusta. Kolmen ottelun härkäviikko (kolme matsia aikavälillä 20.-27.9.) Pietarsaaren- ja Rovaniemen-reissuineen vaatii kuitenkin rotaatiota. Silloin nähdään pystyykö TPS voittamaan myös muulla kuin vakioavauskokoonpanollaan. Jos pystyy, niin turkulaiset pelaavat viimeisessä liigapelissään mestaruudesta.\nKymmenen ensimmäistä ottelua: 5-3-2\nYhdeksän seuraavaa ottelua: 4-5-0\nEuropupelluksesta se alkoi. Antti Muurinen ei käyttänyt rotaatiota silloin kun hänen olisi pitänyt niin tehdä. Pelaajat väsyivät ensin fyysisesti ja katastrofaalisen putoamisen jälkeen myös henkisesti. HJK ei ole Muurisen aikana pärjännyt kovin hyvin loppukaudesta ja viisi peräkkäistä tasapeliä kielivät siitä, ettei joukkueesta ole voitokkaaseen loppukiriin nytkään. Ja se on klubilaisten kannalta sääli, sillä viikonlopun Lahti-ottelua lukuun ottamatta loppuohjelma suosii helsinkiläisiä. Syyskuun härkäviikoilla HJK:lla on kaksi kotiottelua ja loppukauden etäisin vierasmatsi – kaukana Tampereella.\nKymmenen ensimmäistä ottelua: 3-5-2\nYhdeksän seuraavaa ottelua: 5-4-0\nKun Honka hävisi Interille kesäkuun ensimmäisenä päivänä, valmentaja Mika Lehkosuo totesi, että joukkueen täytyy kiriä, mikäli se haluaa ehtiä mestaruustaisteluun. Ja sen Honka on toden totta tehnytkin. Kolme voittoa neljästä viime pelistä on mestaruustahtia ja mikäli TPS kompuroi, Honka iskee varmasti. Peli on tasokasta ja lisäksi joukkueen urakkaa helpottaa helpohko loppuohjelma sekä Suomen paras rotaatio. Näiden seikkojen nojalla veikkaan, että Honka pelaa päätösottelussaan Kupittaalla mestaruudesta.\nKymmenen ensimmäistä ottelua: 4-5-1\nYhdeksän seuraavaa ottelua: 3-6-0\nIFK:n hyvä alkukausi ei ollut kupla. Maarianhaminalaisten joukkuepelaaminen on laadukasta, puolustaminen tiivistä ja erikoistilanteet vaarallisia. Hävinnyt 19 ottelustaan vain yhden ja mikäli joku kärkikolmikosta kompuroi oikein kunnolla, saarelaiset ottavat historiansa ensimmäisen mitalin. Mestaruustaistoon IFK:lla ei kuitenkaan ole asiaa.\nKategoria(t): Ennakko, Tilastopala | Avainsanat: HJK, Honka, IFK Mariehamn, TPS\n« Inter-KuPS-matsin kuvia\nFutis ja pesis »


Suomi 91. supertietokonelistalla | Tiede\nSuomi 91. supertietokonelistalla\n20.11.2003 klo 0:00\nTieteen tietotekniikan keskus CSC on yhä sadan suorituskykyisimmän supertietokoneen joukossa, vaikka puolen vuoden aikana moni kone on kiilannut CSC:n koneen edelle. Näinhän se menee: kun täällä seuraavan...\nTieteen tietotekniikan keskus CSC on yhä sadan suorituskykyisimmän supertietokoneen joukossa, vaikka puolen vuoden aikana moni kone on kiilannut CSC:n koneen edelle. Näinhän se menee: kun täällä seuraavan kerran uudistetaan superlaskentakapasiteettia, CSC nousee jälleen lähemmäksi kärkeä.\nCSC:n nopeimman, IBM:n valmistaman superkoneen laskentateho on 1 200 miljardia peruslaskutoimitusta sekunnissa, kun se nykyisellä kärjellä eli Jokohamassa Japanissa sijaitsevalla, NEC:n rakentamalla Earth Simulatorilla on noin 36 000. Toisena on yli kolmestatuhannesta Hewlett-Packardin Alpha-palvelimesta koottu Asci Q , joka on Los Alamosissa Yhdysvalloissa.\nOpetusministeriö omistaa CSC:n, joka palvelee Suomen yliopistoja, korkeakouluja ja tutkimuslaitoksia. CSC:ssä lasketaan muun muassa sääennusteita. Viisisataa nopeinta tietokonetta on luetteloitu saksalais-yhdysvaltalaisella TOP500-listalla.\nKuka on maailman pisimpään hallinnut hallitsija?


A. Johansson Oy, Raasepori | Urakkamaailma\nYritys A. Johansson Oy (0937848-0) on liittynyt Urakkamaailmaan vuonna 2020. Vuonna 2020 A. Johansson Oy teki liikevaihtoa 757 000 € ja tulosta -4 000 €\nSähkötyöt A.Johansson tarjoaa tänään sähkötöitä-ja sähköalan palveluita laaja-alaisesti. Toteutamme ammattitaidolla sähköt niin uudis- kuin saneerauskohteeseen. Huollamme sähkölaitteistoja ja korjaamme viat. Teemme kokonaisvaltaiset urakat tai pienemmät lisäykset.Teemme myös suunnittelua niin uudis- kuin saneerauskohteisiin.\nMeiltä Ilmalämpöpumput kesän helteisiin helpotusta tuomaan ja lämpöä talven pakkasiin. Huollamme ja korjaamme myös vanhat olemassa olevat pumput.\nMeille ei mikään työ ole liian pieni, toteutamme yksittäisistä töistä aina suurempiin kokonaisuuksiin. Asiakkaitamme on niin yksittäiset kuluttajat kuin yritykset sekä yhteisöt. Teemme myös töitä teollisuuden puolella.\nMeillä laaja osaaminen ja kova halu kehittyä jatkuvasti. Olemme aina valmiina oppimaan uutta.\nSähkötyöt, -asennukset ja huollot\nPäivystys ja vikakorjaukset\nKNX-asennukset ja ohjelmointi\nRäätälöidyt palvelut ja konsultaatio\nYrityksen A. Johansson Oy taloustiedot\nLiikevaihto 757 000,00 € 837 000,00 € 698 000,00 € 624 000,00 €\nLiiketulos -4 000,00 € 19 000,00 € 51 000,00 € 67 000,00 €\nHenkilöstömäärä 8 9 8 8\nKlikkaa alta olevista ja osta raportteja yritykseen A. Johansson Oy liittyen.\nY-tunnus 09378480 YTJ\nToimialakuvaus Yhtiön toimiala on kiinteistöjen huolto-, korjaus-, kunnostus-,rakennus- ja siivoustyö sekä kirjanpito- ja isännöintityö ja tähän toimintaan liittyvää tavaroiden ja palveluiden osto- ja myyntitoimintaa. Yhtiöllä on oikeus omistaa ja hallita kiinteää ja irtainta omaisuutta. Yhtiö harjoittaa kiinteän ja irtaimen omaisuuden vuokraustoimintaa. Yhtiö harjoittaa polttopuun myyntiä ja puun jalostustoimintaa, puiden kaatoa, sahausta ja tähän toimintaan liittyvää ostoa ja myyntiä. Yhtiö hoitaa puiden ja siitä jalostettujen tuotteiden kuljetuksia. Yhtiö harjoittaa koneurakointia ja kuljetuksia. Yhtiö harjoittaa sähköurakointia, sähkösuunnittelua, sähkökonsultointia ja sähkötarvikkeiden ja -palveluiden ostoa ja myyntiä. Yhtiö harjoittaa toimintaa myös ulkomailla. Kaupparekisteri\nToimitusjohtaja Johansson Jaakko Aulis PRH\nPostiosoite Puimalantie 4 , 10440 BOLLSTA\nVerohallinnon perustiedot 15.09.1993 YTJ\nTyönantajarekisteri 01.05.1994 YTJ\n15.09.1993 Yritys rekisteröity:\nPuimalantie 4 , 10440 Raasepori\nArvostele urakoitsija: A. Johansson Oy


Wuppeilua: Vaatteita ja valjaita\nPárek kulkee vaivatta Hurtan fleecehaalareissa, ovat pehmeät ja täsmälleen oikean kokoiset, niissä näyttää olevan yhtä vaivatonta liikkua kuin ilman haalareita. Samanlaiset, mutta sademateriaalia olevat ovat Párekin inhokit.\nMeillä oli yhdet hyvin samanmalliset valjaat kuin Wupen MiniComfortit, eivät sopineet Párekin rakenteelle, tulivat liian lähelle kainaloita.\nNyt on vaatetus ja valjaat meillä aikalailla kohdillaan, mutta jos jossakin näen kivat valjaat varmaan hurahdan ostamaan kokeeksi ; )\nTerveisiä ja kivoja kelejä!\n15. joulukuuta 2014 klo 20.33\nNo toivottavasti löytyy Wupelle jotkut valjaat, jotka alkavat tuntua sopivalta. Ei sieltä peikkokukkulan myymälästä löytyisi mittojen mukaan sopivia? Sillä, olikohan hänen nimensä Mia, on lauma niitä Chichuja:) Ei ole sää btw hyvä sielläkään. Tosin nykyään, kun on tätä tietä ollut hoidettavana reilut 20 v, niin toivon TOOSI vähälumisia talvia. Siis otan kaiken sateenkin mieluummin vetenä:) Terkut Ossilasta.\n15. joulukuuta 2014 klo 21.29\nMeillähän on Ässällä samanlainen hurttafleece-haalari, mikä teillä oli Wupella. Ne hihat olivat kammottavat! Niin tiukat, ettei toivoakaan saada jalkoja läpi. Myös aika pitkät, Ässä jopa kompasteli niihin. Sittemmin on ollut ihan ok, kun itse vähän tuunasin. Nyt tosin pitäisi taas korjata, kun menivät joskus metsässä rikki.. Ärsyttävää.\nKätevän näköiset uudet valjaat!\n15. joulukuuta 2014 klo 21.49\nJuuri tuon fleecen pehmeyden vuoksi halusi Wupelle nuo haalarit, kun arvasin, ettei tykkää tuhdimmista vaatteista. Mutta ei. Kai 4,5 vuotta ilman vaatteita on lyönyt Wuppeen leimansa.\nTuo se on kaikissa valjaissa, että on ihan koiranvartalonmallista kiinni, sopiiko valjas tai ei. Wupelle ne ovat aivan ihanteelliset.\nIhmettelen sitä, että Rukka, joka kuitenkin on kansainvälinen firma, ei myy noita valjaitaan täällä päin Eurooppaa. Hurtalla on markkinat Saksassakin, saisi olla noilla muillakin firmoilla. Minäkin olen joutunut nuo Wupen Rukat haalimaan Suomesta.\nKelejä sinne teillekin, näin koiranomistajille kelit ovat tärkeitä asioita!\n15. joulukuuta 2014 klo 22.50\nNo nyt meillä on nuo Rukan ja Puppian valjaat, joista emme luovu. Ovat kuin mittatilaustyönä valmistettuja.\nTaitaa ilmastonmuutos tehdä tepposia etelärannikon talvelle, vai onko se sittenkin sattumaa, että lumi on vähissä. Ja kesät aika lämpöisiä. Täällä säätilat ovat pitkälti samankaltaisia kuin juuri siellä etelärannikolla, usein joitakin asteita lämpöisempää kuitenkin.\nMe tervehdimme takas Ossin huushollia!\n15. joulukuuta 2014 klo 22.54\nAjatella, että Ässän kokoisissakin on resorit lahkeissa olleet piukat, luulin, että niissä sentään olisi suhteellisuudentaju ollut mukana suunnittelussa. Minkälaisille koirille ne kokeilee noita haalareita, olisi kiva tietää. Ja montaa muutakin koiratuotetta...\nJuu, valjaista olen nyt tyytyväinen. Niin montaa olemme kokeilleet ja näiden kahden (+yhden) käyttöön päätyneet. Olen ollut huomaavinani, että koiralle on mukavampaa, jos valjasmalli on jotakuinkin samankaltainen joka lenkillä. Tuntuu varmaan tutummalta yllä, kuin joku ihan erilainen.\n15. joulukuuta 2014 klo 22.59\nTuisku: Vaatteet ei oo kivoja. Sää ja mää halutaan olla luamupoikia. Pitäköön muut nuttuja, me pojat tarjetaan.\nHyvin näyttää noi sun valjaas istuvan. Näytät oikein miähekkäältä. Mukavia tepsutteluja!\n16. joulukuuta 2014 klo 5.45\nOletpa tehnyt kauniin bannerin!\n16. joulukuuta 2014 klo 7.54\nMullon tuommoset liissihualarit ja mänettellöö kyllä. Muut hualarit piällähä minut suap kantoo pihalle. Ja sielläe seestä tökötän aekanj koevet suorina ennenku sittä hilijoksii lähen liikkeelle. Harmi ku ee Wuppe sulla toeminna nuo.\nMeellä on vieläe hakusessa valjaat. Yhet on hyvät muute mutta ku kastuu ni sittä rintoo hankoo. Ja joka malli muita hankoo kaenaloeta jossaevaeheessa. Vaekka mitenkä muka mitoella tiettäs.\nHienot on nuo sinun valjaas Wuppe. Passoo nuo piällä teputella :)\n16. joulukuuta 2014 klo 9.21\nRukka on niin uusi näillä koiratarvikemarkkinoilla, ettei se varmaan ole vielä ehtinyt ulkomaille. Suomessakin niitä löytyy lähinnä vain Mustista ja Mirristä. Rukan tuotteet ovat kuitenkin niin hyvin mietittyjä, että Hurttakin on joutunut parantelemaan mallistoaan. Meidän pojilla Rukan Mini Comfort -valjaat ovat ainoat nykyään käytössä olevat.\nMeillä koirien totuttaminen vaatteisiin on aloitettu ohuehkolla villapaidalla, jota on välillä pidetty sisälläkin. Kurapuvut ja tossut kyllä aiheuttavat vieläkin sahapukki-ilmiön, joka kuitenkin laukeaa, kun päästään ulos. Meillä totuttaminen on aloitettu jo pentuna, mutta toivottavasti Wuppekin vielä tottuu, ettei tarvitsisi pienen palella.\n16. joulukuuta 2014 klo 9.43\nJust nii. Mut siäl teil päi on kyl talvisi koviiki pakkasii, et luulis tommoste saksalaiste rotuje, joit teki olette, palelevan siäl? Mää olen Meksikost kotosi, Suames taitais mul kyl vilu tulla, onneks tääl "eteläs" on lämpösempi talvi ja aika pal lyhkäsempi kans.\nHyvii kelei toivotellen!\n16. joulukuuta 2014 klo 10.14\nIhan vaan valokuvasta leikkasin. En osaa tehdä bannereita. Eihän sitä nyt kaikkea voi osata... :)\nKyl sul täytyyki olla vaattei ja haalarei, siäl teil päi on viäl kovempii pakkasii kui eteläsuames. Et käytä niit suasiol, ettei tarvi pakottaa. Meil tääl on onneks lämpösempää.\nJos sul on yhret hyvät valjakset, ni sun äitees sais ostaa tai joulupukki tuara sul niit usempii, ain märät uuninpankol kuivumaa ja kuivat pääl. Mull on noit puppioi sinist, mustaa ja maastovärii, ne ku kastuu aina iha läpimäriks, nii täytyy ottaa kuivat pääl seuraaval lenkil. Noi mun rukan valjakset on semmosii vettä hylkivii, niit ei tarvi samal taval kuivatella joka lenkuran jälkee.\nHianoil miähil tarttee olla hianot valjaat, eiks nii?\nNuorena on vitsa väännettävä myös noiden vaatteiden suhteen. Wuppe on parhaan vitsanvääntämisajan jo ohittanut. Onneksi asutaan täällä hiukkasen etelämpänä.\nHurtta on mielestäni tehnyt paljon huonoja valjaita ja varmasti menettänyt niiden myötä mainettaan. Rukka-tuotteilla on valmiiksi hyvä maine maailmalla. TopCanis ei myöskään näytä markkinoivan koiratuotteitaan tänne.\nKyllä se on monella koiranomistajalla pitkä tie kuljettavana kunnes ihanteelliset valjaat sun muut sille omalle koiralle löytyvät.\n16. joulukuuta 2014 klo 13.45


Totta se on: Laihduttaminen on hankalampaa naisille! - Lifestyle - MTV.fi\nTotta se on: Laihduttaminen on hankalampaa naisille!\nLifestyle > Hyvinvointi Julkaistu 04.02.2016 11:11\nLaihduttaminen voi olla vaikeampaa naisille kuin miehille. Shutterstock\nEroavaisuudet naisten ja miesten aivoissa voivat vaikuttaa painonpudotukseen.\nLaihduttaminen ei ole koskaan lastenleikkiä, vaan se vaatii sitoutumista ja pitkäjänteisyyttä. Naisille painonpudottaminen saattaa olla vielä haasteellisempaa kuin miehille. Uuden tutkimuksen mukaan neuronien kytkennät naisten aivoissa voivat tehdä laihduttamisesta vieläkin hankalampaa kuin miehillä.\nRowett Institute of Nutrition and Healthin tutkijat Aberdeenin yliopistosta sanovatkin, että ylipainon hoidossa tulisi ottaa huomioon sukupuolierot.\n– Tällä hetkellä miesten ja naisten ylipainon hoidossa ei ole mitään eroja. Kuitenkin näyttää siltä, että se osa aivoja, joka vaikuttaa syömiimme kaloreihin, on erilainen miehillä ja naisilla, totesi tutkija Lora Heisler.\nYlipaino on kasvava ongelma. Maailman terveysjärjestön mukaan vuonna 2014 ylipainoisia aikuisia oli yli 600 miljoonaa. Luku on yli kaksinkertaistunut vuodesta 1980.\nTutkimus julkaistiin Molecular Metabolismissa.\nJa miksi laihduttaminen ei oikein ota onnistuakseen työpaikalla? Katso video:\nLähde: Medical Health News\nPersonal trainerin tehovinkit laihdutukseen – kaksi liikuntakertaa viikossa riittää 29.1.2016\n"Me voimme!" – jokainen meistä voi vähentää omaa riskiään sairastua syöpään Jutta sairastui vakavasti 20-vuotiaana: ”Jos selviin syövästä, selviin ihan mistä vaan"


##### Dating joku, jolla on sama syntymä päivä kuin ex – Tiedettävää seurustelevansa eletään Avioero – Online dating sites.\nEHarmony matchmaking algoritmi\nDating sites yli 40 UK\nOnline dating liittyy masennukseen\nJooga Pub dating Lontoo\nBlog Home » Dating joku, jolla on sama syntymä päivä kuin ex\nDate of effect. Tao dating hypnoosi sama henkilö on sekä AEOC että AEOS ja koodeksin 28 artiklaa tai tämän. Christian Päivä oli vähemmän kuin miehet ikäryhmä koko Texasin osavaltiossa.\nMutta vaikein osa on kokouksessa joku. Jos teet noudatettiin tätä päivä dating joku uskomatonta, tämä on paras lahja Aires. Jos se toimi minulle, Sama voi tehdä kuka tahansa kunhan et tuhlaa aikaa. Pariskunta päätti harrastaa viikon ajan seksiä joka päivä – tulokset olivat.\nSalisbury sairaala dating scan, lainausmerkit, paras ystävä dating ex mankato nopeus dating. Mistä tiedät, kun olet dating narsisti, tavata online dating kytkeä ethernet-puhelin jack. Jos mitä haluat on pitkäaikainen suhde, lähestyä sitä tavoitteesi mielessä. AUKTORISOIDUN KÄÄNTÄJÄN TUTKINNON HISTORIAA JA NYKYPÄIVÄÄ toimintakontekstiin sopivaksi ei siten ole suinkaan sama asia kuin täysin uuden. Jos 1 sarakkeen numeron edellä on ex, tämä tarkoittaa, että 3 sarakkeen sääntöä. Tarvitset antamaan nimesi, sähköpostiosoite, ja syntymäpäivä.\nJa vaikka tarinat olisi kirjoitettu päiväkirjaan jo tapahtumien vyöryessä, niiden. Adventtikirkon dating canada ilmainen dating joku dating sivustoja. Tänään on minun ex-poikaystäväni syntymäpäivä. Jos tiedät voi käsitellä ollessa pastorin vaimo eivät tee sitä. Näin sapatti, merkki Jumalalta, opetti samaa, mitä sapattivuodet ja riemuvuodet. Mukaan miljonääri Dating sivustot voitti suurelta.\nHarkitse mitä kannattaa hankkia yhtä päivää varten, sillä nykyään monet asiat voi myös vuokrata. Jos joku on yhteydessä on dating sivusto kysyy rahaa tai tilitiedot ne ovat todennäköisesti huijari. Olen lukenut blogit dating lentäjä mutta haluaisivat neuvoja ja.\nHeikki Valkama: Onks muijii Keravalta – kone tuntee sinut paremmin kuin itse tunnet, mutta löytääkö se. Tilastotietoja Palautettu Avioliitot tilastot palautettu avioliittoja, jossa ex-puolisot. Jos mennessä joku armeijassa, rakastua, ja ottamaan askelen, Ole valmiina. Dating joku, jolla on sama horoskooppi merkki. Mitä jos raskas alkoholiongelma syntyy vain joutuu suureen kriisiin. On myös tavallista ajatella olet pettämisestä ex by dating uudelleen.\nJos näin kuin sinun pitäisi liittyä Soldier kirjekavereita. Jos en allekirjoittaisi ja palauttaisi sopimusta 48 tunnin jolla on sama syntymä päivä kuin ex, minun katsottaisiin eronneen. Joo, ehdottoman jotka arvostavat ja unelma romanttinen. Ensi dating show täynnä jaksot ilmainen daing dating site. Jos yrittää olla liian luovia molempien, ne ovat usein ristiriidassa keskenään ja luoda. Paras voimme tehdä on lähestyä lapsen syntymässä kiinnostusta.\nEx-Englannin kapteeni David tapasi entisen Spice Girls tähti ja he. NEXT Jos olet dating naimisissa, olet varmasti ole yksin. Jos tuomioistuin havaitsee sen ei tarvitse lainkäyttöoikeuksia kuulla.\nJuutalaisuus yleensä tunnustaa, että kristityt ja muslimit palvovat samaa G-d että. Stubs antoi minulle dollareita nimikirjoituksella syntymäpäivä kortti, joka oli sisällä. Wot matchmaking laskin ilmainen online dating sivustoja. Aihe: Syntymäpäivä lahja kaveri olen juuri aloittanut vuodelta. Share Tweet Pin It Miksi sukupuoli jossa ex niin hiton vastustamaton?\nVielä tärkeämpää - ei jokainen nainen on sama tavoite. Nämä kontrollit säädellään meidän Lovemap, ja jos osaat vastata. Kun Jumalan rakkaus pysäyttää, kaikki nimet, joilla häntä kutsumme, tuntuvat. Se viittaa siihen, kun joku jolla on sama syntymä päivä kuin ex nähneet katoaa jälkiä jättämättä.\nEetu ottaa auringolta säteen ja hämärtää samalla päivän, ja se saa metsän asukit hämmennyksiin.\nMutta jos laitat ”C” Cray Cray, tässä 13 syitä, miksi kaverit vain voi saada tarpeeksi teitä. Seuraavalle lapselle tulee sama sukunimi kuin sisaruksellaan. Ystävänpäivä uusien parit voivat tuntea yhtä hankala kuin tonni gorilla.\nUnohtaisin sen päivän todellisen merkityksen kun suoristelisin ruokaliinoja, ohjeistaisin. Jos joku muista pelaajista arvaa, minkä esineen pelaaja aluksi valitsi. Etsitkö joku, joka on ohut? Miten käsitellä ohjaavalta Ex Vaimo Katsotaan, että koko taakka. Minun ex tyttöystävä on dating joku ruma kutsumalla häntä ja miten te. Kilpilahti tissit kuin häät prinsessa live nu saavat hardcore, masturboi riippuvainen.\nSyntymäaika syntymäpäivä: Anna sähköpostiosoitteesi Sähköposti. Ehkä se on jotain niin epäselvä kuin ex hän kerran rakasti oli todella otettu terveys ja kunto. Kun olet koskaan pettänyt dating yksinomaan dating kuinka kauan niin. Hän vastasi muutaman päivän kuluttua.…\nMatchmaker dating palvelu\nDating Joku, Jolla On Sama Syntymäpäivä Kuin Ex. Toinen vaimo tuntee usein uhkaa ex-vaimo, varsinkin jos tuo nainen on äiti miehensä lapsia, tai joku. On sama tasainen. Tämä tekee siitä yhden dating sivustot ammattilaisille yli 40 tavata joku erityinen.…\nJos olet vakuuttunut, että sinun täytyy valehdella saadakseen joku. Tämä rohkaiseva totuus, Se syntyy. Kun ex alkaa seurustelevansa dtte nettomaksuosuuksien seurustelee avustaja Tarif.…\nLiian paljon liian pian dating\nDating malleja ilmaiseksi\nDating site Euroopan\nprevious post: Meathead dating\nnext post: Bham dating\nEx-Nightwish-solisti Anette Olzonin ja kitaristi Jani Liimataisen. Sama kaava toistui kymmenissä kokemuksissa, kun pyysimme lukijoita. Dating joku, joka on naimisissa olla haastavaa monessa suhteessa. Mitä jos kaveri pidän on dating joku muu? Mitä etsit minä olen: Syntymäaika syntymäpäivä: Anna sähköpostiosoitteesi Sähköposti pysyvät. Dating joku, joka polttaa liian paljon ruohoa tarvitsen ilmainen online dating sivusto.\nToivottavasi sitä ennen syntyy maksukykyistä toimintaa.\nHomo sukupuoli dating african old mustat vaimoni akaa jos.\nKun sekoittaa dating armeijan kanssa, varo näitä huijauksia.\nMatchmaking opas pimeät sielut 3\nEnsin match eli osuma Tinderissä, pari päivää viestittelyä ja sen jälkeen. Jos vain kaverit todella lukisi tätä olen saanut uskomattoman hilpeä. Hyvä syntymäpäivä lahjoja joku juuri aloittanut dating Kun olen löytänyt.\nHelppo rento dating kirjautuminen\nIlmainen online dating site Sydney


Cosplayn epätoivo - kun ratkoja on hukassa: Cosplayta koronan keskellä\nNyt, kun conit ja muuta cosplay-sidonnaiset tapahtumat alkavat kaivaa itseään taas esille, pohdin sitä, millaista cosplayn harrastaminen poikkeusaikoina on ollut. Omalla kohdallani elämään on kuulunut muitakin henkilökohtaisia suuria muutoksia ja tapahtumia, joilla on oma vaikutuksensa siihen, millaista oma harrastamiseni on ollut. Tässä parin vuoden aikana olen oppinut ja ymmärtänyt itsestäni monenlaisia asioita cosplayn harrastajana ja ihmisenä, ja nyt olisi tarkoitus jakaa niistä vähän.\nTapahtumakalenterin tyhjennyttyä cosplayn harrastaminen lähti pyörimään hieman eri tavalla. Minulle pukujen tekeminen on merkittävä osa harrastusta itsessään. Olen kuitenkin välillä hyvin huono aloittamaan jotain, jos minulla ei ole mitään määräaikaa tai tavoitetta, minkä useimmiten tapahtumat antavat. Tätä tapahtuu siis myös cosplayn ulkopuolella. Silloin mennään vahvasti fiilispohjalla sen suhteen, miten pukujen tekeminen etenee. Mikä ei sinänsä ole huono asia, koska siitäkin olen oppinut koronan aikana. Fiilispohjalla operoidessa itselläni on välillä kuitenkin paha tapa lykätä epämieluisia vaiheita tai osia, jotka eivät tunnu onnistuvan, puvun teossa. Tavoiteaikataulu auttaa puskeman minut läpi myös näistä tilanteista paremmin, jolloin puvut eivät jää roikkumaan. Korona-aikana tämä on ollut pientä mielen taistelua aina välillä. Toki pukujen etenemiseen vaikuttaa myös muut asiat elämässä.\nKyllä tämä joskus valmistuu. Nyt vain on kaavoitusvaikeuksia, koska todellisuus ei ole 2D:tä.\nTavoitteen ja päämäärän puuttuminen on myös haastanut minua siinä, että mielenkiintoni samaa pukua kohtaan pysyisi. En välitä siitä, että pukuja on keskeneräisinä useampi kerrallaan, koska se tarkoittaa suurempaa määrää keskeneräisiä osia ja projekteja villinä ja vapaana pitkin kotiani. Lisäksi mitä pidempään puku on kesken, sitä suuremmalla todennäköisyydellä joku toinen puku tulee ja varastaa mielenkiinnon välissä. Tämä tietenkin on pukukohtaista. Esimerkiksi Link (BOTW, koska nyt kuumottelee jo muutkin versiot) on yksi todellinen unelmapuku minulle, joten uskon, että hän valmistuu kyllä, vaikka taukoja ilmaantuisikin. Pienemmällä motivaatiolla varustetut pukuprojektit kuitenkin jäävät helpommin roikkumaan. Siksi olen myös yrittänyt välttää turhia impulssipukuja koronan keskellä. Joskus puvun tekoon tulee tauko jo vain siksi, että en pysty jatkamaan sen tekemistä (minulla esim. ei ole mahdollisuutta spraymaalaamiseen ympäri vuoden), jolloin pyrin olemaan aloittamatta uutta pukua. Tässä kohtaa olen koronan kanssa ehkä vähän höllännyt… ehkä.\nVähän on jo aloitettu.\nLupauduin tekemään Master Swordin myös eräälle pienemmälle ihmiselle samalla, joten miekkoja pitää väsätä kaksin kappalein.\nMääräaikojen puuttuminen on tuonut ja opettanut myös hyviä juttuja. Olen saanut enemmän aikaa keskittyä niihin osiin, jotka haluan viilata viimeiseen silaukseen asti. Epäonnistuminen jossain ei ole tuntunut niin kohtalokkaalta, koska minulla on ollut aikaa tehdä asioita uudestaan ja korjata virheitäni rauhassa. Myös uusien asioiden kokeileminen on saanut enemmän tuulta alleen, kun uusien tekniikoiden harjoittelulle ja opettelulle on rauhassa saanut antaa oman aikansa. Olen myös huomannut nauttivani joistain puvunteon vaiheista aivan eri tavalla, kun kellon ja kalenterin tuijottaminen on poistunut kuvioista. Esimerkiksi ennen koronaa kuitujen lisääminen peruukkeihin ei houkutellut kovinkaan paljon, koska se oli todella työläs ja hidas vaihe toteuttaa. Nyt kuitenkin haaveilen siitä, että saan vain rauhassa ommella käsin kuitunauhoja peruukkeihin ja tavoitella mahdollista flow-tilaa siinä samalla. Linkin peruukit ovat odottaneet ja huutaneet nimeäni laatikossa jo jonkin aikaa, mutta en ole vielä antanut itselleni lupaa tarttua niiden käsittelyyn ennen kuin Todorokin kamppeet on taputeltu (poika junnaa taas paikallaan osittain siksi, että on kaikkea muuta tekemistä ja osittain siksi, että en saa aikaan haluamaani lopputulosta). Tavallaan olen siis pitänyt uusia pukuja motivaatioina viimeistellä ja saattaa edelliset puvut loppuun, kun tapahtumien puolesta se ei ole toteutunut. Osittain se on toiminut ja osittain ei.\nKaikki nämä kokeilut ja testailut vain yhtä pikku koristetta varten.\nZelda oli sen arvoinen <3\nSamalla kuitenkin eräs luonteenpiirteeni/toimintatapani on nostanut uudelleen päätään; innostun puvuista enemmän, kun huomaan, että ne ovat kohta valmiit. Tämä johtaa siihen, että saatan kiirehtiä osien tai pukujen viimeisten vaiheiden kanssa, koska KOHTA SE ON VALMIS! Saan siis suurta tyydytystä siitä, kun näen että olen saanut jotain konkreettista aikaan (varmaan aika monella cosplay-harrastajalla on tämä sama). Tämä ei kuitenkaan auta haluani tehdä pukuja huolella alusta loppuun, joten välillä pitää vähän jarruttaa omaa innostumistani, jotta pystyn säilyttämään tavoittelemani laadun ja tyytyväisyyden.\nVähän tätä oireilua oli Keithin veitsen valmistuksessa; olisi pitänyt viime hetkissä malttaa enemmän.\nTavallaan olen saanut koronan vuoksi toteuttaa rauhassa sitä minäidentiteettiäni pukujen teossa, joka haluaisin aina olla. Haluaisin aina olla huolellinen ja pystyä viilaamaan kaikki pukuni siihen kuntoon, että voin olla ylpeä ja niihin tyytyväinen. Haluaisin aina myös pyrkiä kehittämään taitojani jokaisen puvun avulla harjoittelemalla uusia tekniikoita tai kokeilemalla uusia tuotteita. Se tietenkin tarkoittaa, että aikaa mahdollisten virheiden korjaamiseen, kokeiluun ja opetteluun tulee olla. Jos tapahtuma lähestyy, niin aina ei harjoittelulle ja millien viilaukselle ole aikaa, joten tuotokseni saattavat kärsiä siitä laadullisesti. Olen myös aika huono jo valmiiden pukujen korjailussa ja parantelussa. Yleensä, kun puku on valmis, ajatukseni ovat jo seuraavassa. Kuitenkin koronan aikana olen tehnyt joitain isotöisempiäkin paranteluja vanhoihin pukuihin. Gwendolyn esimerkiksi koki pienen muodonmuutoksen. Ehkä se on jotain, minkä osaisin säilyttää myös tulevaisuudessa?\nTässä kuvassa näkyy aika hyvin se, miten iso Gwendolynin mekko oli, enne pienenystä; korsetti pilkottaa selästä ja etumiehusta tekee rinnan päälle ihme huulen.\nSiinä yksi syy, miksi en ole saanut julkaistua juurikaan kuvia Gwendolynistä.\nKoska tapahtumia ei ole, yhteisöllinen osallistuminen cosplayn saralla on tietenkin muuttunut. Kavereita, jotka yleensä tulee nähtyä tapahtumissa, ei välttämättä ole nähnyt ollenkaan korona-aikana. Uusia kohtaamisia ei samalla tavalla tule vastaan, kun ei ole tullut pyörittyä kisojen kulisseissa ja muualla. Itse olen ollut myös hyvin tarkka matkustelun ja turhien ihmiskontaktien suhteen, joten toiselle puolelle Suomea yms. ei ole lähdetty ihan pienellä kynnyksellä. Oma maantieteellinen sijaintinikaan ei ole auttanut asiaa. Pohjoisesta tuntuu aina olevan lyhyempi matka etelään kuin päinvastoin. Suuresti olen kaivannut ihmisiä ja yhteisiä projekteja. Ihan vain esimerkiksi pukujen kuvaaminen ja muu yhdessä tekeminen cosplayn parissa on jäänyt hyvin vähälle. Jotkin tällaiset toiminnat ovat muokkautuneet siihen muotoon, että teen asioita yksin. Esimerkiksi olen kuvannut pukuja ihan itsekseni ajastimen avustuksella, mutta eihän se ole sama asia prosessina tai lopullisena tuotoksena. Yksin tekeminen on vain ollut helpompaa tietyllä tavalla, kun ei ole tarvinnut sumplia sen kanssa, että millaisissa olosuhteissa ja aikataululla on turvallista nähdä ihmisiä. Perseestähän se kuitenkin on, kun ei voi samalla tavalla jakaa hetkiä harrastuksen parissa kuin aiemmin.\nSitten olen tehnyt omin voimin tällaista settiä.\nJo ennen koronaa olen aloittanut TikTokin käytön yhtenä cosplay-harrastukseni kanavana, mutta sen rooli on entisestään korostunut koronan keskellä. Sen kautta voin ja olen voinut toteuttaa omaa harrastustani ja nähdä muiden tuotoksia koronasta huolimatta. TikTok tarjoaa minulle mahdollisuuden käyttää pukujani enemmän, mikä huojentaa oloani. Omien pukujeni valmistukseen kuluu yleensä rahaa vähimmillään jo noin 100€. Monimutkaisemmat ja isommat projektit syövät tietenkin aina enemmän. Siksi toivon jokaiselta puvulta mahdollisimman montaa käyttökertaa. Tässä kohtaa TikTok on onnistunut lisäämään tyytyväisyyttäni omaan cosplay-harrastamiseen, vaikka oma ”TikTok-brändini” on vielä täysin kehitysvaiheessa. Lisäksi tietenkin TikTok on ollut hieman paikkaamassa kaipuutani lavalle.\nHori-san ei ole tainnut muualla kuin TökTökin puolella vilahtaa.\nHorimiya oli ihana, joten tein kaappipuvun.\nToinen asia, mikä on osittain TikTokin ansioita, on oma kehitykseni meikkaamisessa cosplayssa ja sen ulkopuolella. Kun pukuja tulee käytettyä enemmän, tulee meikkiäkin harjoiteltua ja kokeiltua enemmän. Lisäksi TikTok toimii myös väylänä, josta olen voinut oppia uusia niksejä ja tekniikoita omaan repertuaariini. On ollut kiva oikeasti itse jopa huomata oma kehittyminen jossakin. Muut sosiaaliset mediat puolestaan ovat jääneet vähän taka-alalle, vaikka niitä olen edelleen aktiivisesti käyttänyt. Instagramin käyttö on vähentynyt yksinkertaisesti jo sillä, kun pukuja ei ole niin paljoa kuvattu, niin ei ole myöskään materiaalia Instagramiin laitettavaksi. Oma profiilini Instagramissa keskittyy kuitenkin 95% cosplayhin enkä tietoisesti jaa siellä yksityiselämästäni juurikaan mitään. Hieman saman kohtalon on saanut kokea myös blogini, vaikka sen sisältö onkin hitusen monipuolisempaa.\nKoronaa edeltävää naamaa kylläkin, mutta on kiva huomata oma kehitys edes jossain.\nMinun kohdallani kaikkea tuskailua cosplayn parissa ei voi mitenkään laittaa vain koronan piikkiin. Omassa elämässäni on viimeisen kahden vuoden aikana tapahtunut niin paljon muutoksia ja menetyksiä, että korona komeilee vain kirsikkana kakun päällä. Kehitys ja muutos omassa harrastamisessani on monen asian summa, joista korona on vain yksi osa. Tietenkin koronan vaikutus heijastuu muuhun elämään ja sen kautta myös cosplayhin. Myös cosplayn vaikutus muuhun elämään suodattuu koronalinssin läpi.\nCosplay on ollut minulle voimavara elämän varrella monessa tilanteessa. Se on toiminut tietynlaisena eskapismina ja tapana käsitellä asioita. Koronana aikana cosplay ja sen ohessa kulkeva muu harrastustoiminta ei ole kuitenkaan toteutunut niin kuin ennen. Siksi, vaikka edelleen pidän cosplayta yhtenä lähteenä voimavaroilleni, ei se ole pystynyt kannattelemaan samalla tavalla koronan takia. 2019 koin useamman menetyksen lähipiirissä. Tuolloin pystyin upottamaan itseni helposti WCS-valmisteluihin; minulla oli päämäärä, tavoite ja tapa viedä ajatukset pois ikävistä asioista. Vaikka tuolloin montaa pukua tuli tehtyä itkemällä ja vollottamalla aivan muita asioita, sain cosplaysta kuitenkin henkireiän kaiken keskellä. Aivan samanlaista apua en ole kuitenkaan cosplaysta saanut korona-aikana. Päämäärän kuten jonkin tapahtuman puuttuminen on tavallaan kaatanut kaiken ”päätösvallan” ja ”vastuun” minulle itselleni, mikä puolestaan on kuormittanut tietyllä tavalla entistä enemmän. Vaikka koen olevani rento sosiaalisen median käytössä, aina vähän kuulen pientä nakutusta takaraivossani siitä, että jotain sisältöä pitäisi olla tuottamassa sinne ja tänne. Tunne siitä, että cosplayn pitäisi auttaa ja olla se asia, jota rakastan, on tuntunut taakalta, kun pukujen tekeminen ei vain ole onnistunut. Tunsin jossain vaiheessa kuin olisin palannut ajassa taakse päin kymmenen vuotta, kun koin samanlaista aloittamisen vaikeutta kuin tuolloin cosplay-harrastukseni alkupäässä.\nTodorokin etenemisessä on myös pientä kokeilua ollut ilmassa.\nNämä rannehärpäkkeet ovat yksi koekaniini konsanaan.\nHieman siis ajatuksia kuluneista parista vuodesta. Tuntuu, että niin järjettömästi on ehtinyt tapahtua tuona aikana, mutta samalla osa elämästä on ollut täysin pysähdyksissä. Suuresti toivon, että alamme päästä pois tästä limbosta pikkuhiljaa. Ihan siinä pisteessä ei kuitenkaan vielä olla, joten tilanne vaatii edelleen vastuullisuutta ja oikeita toimintatapoja. Ottakaa rokotteet, huolehtikaa hygieniasta ja tehkää testejä yms., jotta tästä suosta päästäisiin ylös.\nPS: Nature is healing, kun cosplay-yhteisössä kuhisee ensimmäisten kunnon tapahtumien jälkeen. Suurimmaksi osin olen seurannut (jo nyt hieman laantunutta) tilannetta sivusta. Haluan kuitenkin sanoa, että olen tavallaan ylpeä siitä, miten meidän suomalainen cosplay-yhteisö yhtenäisenä rintamana toi esille sen, että häirinnälle ja muulle asiattomalle toiminnalle ei ole tilaa tässä yhteisössä. Uskon, että kolikolla on molemmat puolet, mutta koskaan tilanne ei voi mennä siihen, että uhkauksia ja perättömiä huhuja aletaan levittelemään. Sitä ei pidä hyväksyä, ja mielestäni tämä yhteisö on tuonut voimakkaasti esille sen asiattomuuden.\nLähettänyt Fukka klo 13.12\nTunnisteet: Fujioka Haruhi, Gwendolyn, Horimiya, Keith Kogane, Link - BOTW, Ouran High School Host Club, Ramblings, Suoh Tamaki, TikTok, Todoroki Shouto, Zelda\nAhostaa (10) Air Gear (1) Akihabara (1) Alex (4) Alexia Tarabotti (14) Animecon (27) Animeseminaari (17) Aqua (10) Ashido Mina (1) Baccano (6) Bakacon (2) Bakemonogatari (2) Boku no Hero Academia (5) Breath of the Wild (1) Chibicon (15) Chidori Kaname (4) Cloud (5) Coscraft (3) Cosplay-deitti (1) Cosplay-studio (1) CosplayGaala (4) Cosplayn SM (2) Cosvision (6) Crimson Spell (7) David Bowie (2) Desucon (37) Desucon Frostbite (38) Disney (3) DISSIDIA (11) Edea (7) Edustaa (43) Esiintyminen (47) European Cosplay Gathering (4) EVA (4) Excel (9) Excel Saga (2) Farsami (4) Final Fantasy (25) Final Fantasy X (3) Free! (3) Fujimoto (5) Fujioka Haruhi (1) Gakupo (14) Galactic pretty boy (1) Gangsta (2) Gugure! Kokkuri-san (1) Gwendolyn (4) Haaste (3) Haikyuu!! (6) Halloween Town!Sora (6) Halvir (9) Hartsi (6) Hauru (8) Herp derp (12) Higurashi Kagome (3) Himura Kenshin (11) Horimiya (1) Houzuki (8) Houzuki no Reitetsu (3) Ihomaalit (4) Ikebukuro (1) Ilmeet (15) Interstella 5555 (5) Izumi Sena (2) James (6) Japani (2) Juoni (10) K-ON (11) Kagamine Len (6) Keith Kogane (5) Kengät (38) Kingdom Hearts (7) Kirjonta (1) kisa (64) Kitacon (13) Kohaku (6) Kokkuri-san (5) Korsetti (6) Koulu (7) Kummacon (7) Kusuri-Uri (5) Kutistemuovi (1) Kuvia (69) Kyan Reki (2) Liikkuva linna (3) Link - BOTW (1) Love Stage (1) Luka Megurine (11) Maria+Holic (8) Mariya (16) Mashiro Ichijo (5) Maskeeraus (1) Massat (3) Matsucon (2) Meikki (9) Mercedes (6) Mikan (3) Miyamizu Mitsuha (1) Mononoke (4) Mononoke Hime (7) Motivaatio (36) Muhos (4) Murai Kunio (4) Nanase Haruka (11) Naruto (15) Nekocon (6) Nice Holystone (8) Odin Sphere (6) Of (18) Okumura Haru - Noir (1) Orenchi no Furo Jijou (2) Ouran High School Host Club (2) Paino (4) Paniikki (10) Pelkkä-Teppo (11) Persona 5 (1) Peruukki (74) Photoshoot (28) Piilolinssit (9) Pikachu (1) Pokémon (4) Prinssi Juhana (4) Props (31) Rage (9) Ramblings (76) Ranma (13) Rikku - Black Mage (12) Robin Hood (2) Rurouni Kenshin (3) Ruruka (19) San (13) Seifer Almasy (2) Senjougahara Hitagi (8) Sesshoumaru (6) Shimizu Kiyoko (3) Shumicon (1) Sk8 the Infinity (2) Soulless (2) Squall Leonhart (1) Star Driver (1) Stella (8) Studio Booty (2) Sugawara Koushi (8) Suoh Tamaki (3) Suunnitelmia (39) Tatsumi (5) TikTok (3) Toan (1) Todoroki Shouto (3) Tracon (29) Tsukicon (4) Tsunade (12) Tsunashi Takuto (1) Tuomarointi (12) Tutoriaali (1) Umicon (2) Uraraka Ochaco (5) Uravity (3) Video (10) Virkkaus (1) Vocaloid (15) Voltron (2) Värjäys (18) WCSTeamFinland2019 (7) Wish (3) Wohoo (44) Wonderflex (6) Worbla (15) Work in progress (91) World Cosplay Summit (25) Yamaguchi Tadashi (5) Yui (19) Yuna (6) Zelda (3) Zidane (20)


Kristitynfoorumi / Väärin ymmärretty hengellinen johtajuus\nkirjoittaja Hellevi Pe Huhti 16, 2021 9:41 am\nVäärin ymmärretty hengellinen johtajuus\nWillow Creek, Bill Hybels ja Tony Blair\nVäärin ymmärretty hengellinen johtajuus Willow Creek, Bill Hybels ja Tony Blair\nkirjoittaja Hellevi La Huhti 17, 2021 9:56 am\nViime vuosina, voitaneen sanoa viime vuosikymmeninä, kristillisessä maailmassa on koettu kasvavassa määrin ennennäkemätöntä ”hengellisen johtajuuden” tavoittelua. Johtajuus konferensseja, seminaareja, koulutustapahtumia kaikenikäisille – kuitenkin erityisesti nuorille - on runsaasti tarjolla. Ns. rivikristittyjen suuremman tai pienemmän ryhmänjohtajaksi tuleminen nähdään erityiseksi tavoitteeksi. Johtajuuden esimerkeiksi ovat nousseet kansainvälisten, erityisesti amerikkalaisten, ns. megaseurakuntien johtajat.\nHuolimatta heidän esittämistään useista raamatunvastaisista opetuksista, suuret joukot tarkkaavat mieluimmin näkyvää tulosta, joka tarkoittaa seurakuntien väkimäärää ja kokousten suureellisuutta. Kehitystä on tapahtunut mutta ei-raamatulliseen suuntaan. Nykyisen johtajuusbuumin malli on otettu suoraan maallisen liike-elämän oppikirjoista. Megaseurakuntien suurien jäsenmäärien takana onkin taitava mainonnan ja mediankäyttö, ihmismielipiteiden huomiointi ja (usein)maallisten tarpeiden tyydyttäminen hengellisen jäädessä sivuseikaksi.\nSeurakuntaelämässä toki hoidetaan aivan tavallisia maallisiakin asioita ja sinänsä maallisten apuvälineiden käyttö on välttämätöntä. Mutta kun niitä on alettu käyttää ihmistavoitteiden ja ihmisenkunnianhimon tyydyttämiseksi nöyrän jumalanpalveluksen sijasta, megaseurakuntien menestys ei tue raamatullista kristillisyyttä maailmassa. Kristillisyyttä toki pidetään esillä ja sen kulissit ovat pystyssä, mutta sananjulistuksessa ja sananjulistajien opetuksessa on jo pitkään painotettu ”myönteisten” asioiden esille ottamista.\nNäitä ovat esim. Jumalan rakkaus, ihmisen ainutlaatuisuus, kristityn valta-asema Kristuksessa, kaiken voittava usko, kristitylle kuuluva maallinen hyvinvointi, omanarvontunto, jne. Sellaiset asiat kuin synti, kristityn ahdistus maailmassa, kärsimykset, kilvoittelu, Jumalan viha, ihmisen kaikinpuolinen kelpaamattomuus Jumalan edessä, ym. käsitellään usein nopeasti ja pintapuolisesti tai ei juuri lainkaan.\nMonesti saarnojen aiheet käsittelevät yleisiä ihmispsykologisia aihepiirejä Raamatun totuuksien sijasta. Kristus jää sivuun. Liberaalin sananopetuksen vastapainoksi on muodostunut toinen, äärikarismaattinen opetussuunta, jossa puheissa painotetaan Raamatun auktoriteettia, mutta käytännössä Kristus saa jäädä sivuraiteelle, kun opetuksen pääpaino keskittyy jälleen ihmiseen ja/tai Pyhään Henkeen.\nMaallinen media on pannut merkille megaseurakuntien toimintatavat. Niiden menestystä (lue: liiketoimintaaja siitä saatavaa voittoa) on käsitelty useissa arvovaltaisissa julkaisuissa. Kristillisestä toiminnasta on tehty erinomaisesti kannattava bisnes. Maailman laajuiset lehdet, kuten mm. Times ja The Economist ovat käsitelleet aihetta. Muutama vuosi sitten Times julkaisi Alfa-kurssia käsittelevän artikkelinsa, josta kävi hyvin selville Alfa-kurssi maailmanlaajuisena bisneksenä. The Economistlehti teki artikkelin amerikkalaisesta uskonnon ja bisneksen sekoituksesta käsitellen mm. Willow Creeksrk:n toimintaa. Seurakunnan johtaja on Suomessakin tunnettu Bill Hybels. Willow Creek'llä on ”sivukonttori” myös Suomessa.\nSuomen toimintoja avustaa mm. Vapaakirkon kustannus oy Päivä Oy. Hybels arvostaa roomalaiskatolisuutta. Hänen seurakunnassaan on puhujavieraillut mm. muslimijohtaja. Hybels kannattaa myös arveluttavaa, katolis / karismaattista miesliike Promise Keepers'iä.\nHybels, kuten muutkin kristillisessä maailmassa tunnetut johtajat, puhuu välillä hyvinkin ”kristillisesti”. Ongelmana on, että toiminta on usein päinvastaista vakuuttelujen kanssa. Vuonna 2007 yli 100 kristillistä vaikuttajaa allekirjoitti islamilaiselle maailmalle esitetyn kirjelmän Loving Godand Neighbor Togetherhttp://www.yale.edu/faith/acw/acw.htm, joka oli vastaus islamin uskonoppineiden A Common Word between Usand You -julkilausumaan\nAllekirjoittajina olivat mm. Rick Warren ja Bill Hybels. Kirjelmän ensimmäisessä kappaleessa pyydetään muslimimailta ja ”Kaikki Laupiaalta” (All- Merciful One, ei käytetä kristillistä Jumala, GOD -nimeä vaan muslimeille paremmin soveltuvaa muotoa, jota käytetään Allahista) anteeksi kristittyjen väärintekoja muslimeja kohtaan. Sen toisessa kappaleessa vedotaan rauhan puolesta. Kolmannessa kappaleessa korostetaan yhteyttä Islamin ja kristinuskon rakkaudensanoman välillä.\nNeljäs kappale jatkaa tästä ja kehittää Raamatun ”Jumala on rakkaus” lauseen kautta sillan ”Kaikki Laupiaaseen” Allahiin, tässä yhteydessä mainitaan myös ”ihmiskunnan rakkaus Jumalaan”(!?), tosin korostaen, että Jumala on ensin rakastanut ihmiskuntaa. Viidennessä kappaleessa rinnastetaan Muhammedin opetus Raamatun opetukseen. Molemmat esitetään niin kuin tasavertaisina ja korostetana niiden yhteneväisyyttä, etenkin lähimmäisen rakkaus -teeman suhteen.\nKappaleen lopussa Muhammed kuvataan sympaattisesti miehenä, joka hylättiin ja jota kivitettiin Ta'if-kaupungin asukkaiden toimesta, mutta joka antoi anteeksi väärintekijöilleen. Ehkä tällä halutaan viitata Muhammedin ja Kristuksen samankaltaisuuteen muslimien mieliksi. Tietenkään mitään ei mainita Muhammedin monista vastakkaisista kampanjoista. Viimeinen kappale mainitsee islamin ja kristinuskon yhteiseksi perustaksi ”rakkauden Jumalaan ja lähimmäiseen”.\nSiinä vakuutetaan allekirjoittaneiden vilpittömyyttä ja intoa toimia uskontojen välisten suhteiden hyväksi. Itse asiassa kristittyjen vaikuttajien kirjelmä muslimeille tunnustaa islamin oikeana tienä Jumalan tykö ja Allahin armahtavaksi Jumalaksi. Kirjelmässä vedetään matto alta muslimien parissa lähetystyötä tekeviltä. Jeesus ei kirjelmässä ole ainoa tie Jumalan tykö. Palataan The Economist lehden artikkeliin (suom. Samuel Korhonen): ”Seurakunnalla (Willow Creek) on palkattuna kaksi kauppatieteiden maisteria (MBA) - yksi Harvard' ista ja toinen Stanford'ista - ja se kerskailee konsultointi palvelusta.\nSille on jopa myönnetty korkein liike-elämän kunnianosoitus: se on Harvardin Business School'in mallitutkimuskohde. Willow Creek on vain yksi kasvavasta joukosta evankelisia seurakuntia, jotka lainaavat yritysmaailman menetelmiä.\nAmerikkalaiset kirkot ovat alkaneet kutsua vanhempia viranhaltijoitaan CEO:ksi ja COO:ksi eli suomeksi pääjohtajiksi tai toimitu johtajiksi. (North Point Community Church'illa Georgia'n Alpharetta'ssa on jopa tilaisuuksien ohjelmointijohtaja. Eikö voisi olla myös Chief Theological Officer = pääteologi?) Unohda myös seurakuntakokoukset, joissa ihmiset heittelevät ideoita, kuinka pitää seurakunta käynnissä.\nAmerikka on synnyttämässä uskoon perustuvien neuvoloiden teollisuutta... Willow Creek perustuu samaan periaatteeseen kuin kaikki menestyvät liikeyritykset: asiakas on tärkein... Willow Creek'illä on kiinnostavia ryhmiä jokaiselle moottoripyöräfaneista painonvartijoihin. Seurakunta tarjoaa sosiaalisia palveluja juoppojen ja seksiriippuvaisten neuvomisesta kuljetus apuun.\nSillä on "autopalvelu", joka korjaa lahjoitettuja autoja ja antaa niitä tarvitseville. "Autot" tietysti tarkoittaa "kristillinen autoasentajapalvelu”. Seurakunta tarjoaa tietysti myös viihdettä urheilusta videoiden katseluun... Willow Creek'in varhaisnuoret jäsenet ovat vallanneet oman salinsa ja repineet maton paljastaen betonilattian, maalanneet kaikki mustaksi ja levittäneet videoruutuja kaikkialle... Second Baptist Church'illa Teksasin Houston'issa on valtava jalkapallokenttä. Phoenix'in First Assembly of God'illa (helluntaiseurakunta) on sairaanhoitovälineiden lainaamo.\nThe World Changers Ministry Georgia'ssa tarjoaa apua kokeisiin valmistautumisessa, veroilmoitusten täyttämisessä ja talokaupoissa (sillä on jopa lainan takaajien ja kiinteistönvälittäjien verkosto) ... Carson Valley Christian Centre tarjosi saarnoja, kuinka lyödä "myöhästymisen, pahantuulisuuden, huolehtimisen, kiusauksen ja yksinäisyyden Goljatit”. Se tarjoaa myös koulutusta taistelulajeissa: "kristityn taistelijan tapaan". Tämä painotus asiakaspalveluun on tuomassa ennustettavan seurauksen eli kasvun.\nJohn Vaughan, joka on erikoistunut megaseurakuntiin, perustelee, että vuosi 2005 on ollut virstanpylvään vuosi. Ensimmäisen kerran amerikkalainen seurakunta rikkoi 30000 kävijän rajan viikossa (se oli Lakewood, joka aiemmin tänä vuonn amuutti uuteen kotiinsa Houston Compaq Center'iin). Se oli myös ensimmäinen kerta, kun 1000 seurakuntaa luokiteltiin megakirkoiksi (yli2000 kävijää). Willow Creek'illä on 7200 mukavaa tuolia, ei mitään puisia penkkejä. Maan nopeimmin kasvava seurakunta Without Walls Floridan Tampa'ssa kirjasi 4330 uutta jäsentä pelkästään menneen vuoden aikana.\nTämän kaltainen nopea kasvu tuo kaikenlaisia etuja, joista kaikkein ilmeisin on, että se sallii seurakuntien esittää loisteliaita näytelmiä. Willow Creek kutsuu säännöllisesti kuuluisuuksia, kuten country-laulaja Randy Travis...Lakewood'illa on 500 hengen kuoro. Westlink Christian Church esitti rajun ulkoilma urheilunäytöksen, jossa rullalautailijat hyppivät tulen yli kuvaten pelastusta. Kasvu myös sallii pastoriyrittäjien – johtuen suurten rahavirtojen ja suurtuotantoetujen yhdistelmästä – hyödyntää kaikkia mahdollisia kanavia saada sanomansa esille.\nJoel Osteen'illa, Lakewood'in pääpastorilla, on TV-työ, joka saavuttaa seitsemänmiljoonaa ihmistä ympäri maailman ja bestsellerkirja “Your Best Life Now” (Paras elämäsi on nyt). Rick Warren'in kirjaa “The Purpose-Driven Life” on myyty yli 25 miljoonaa kappaletta ja se on poikinut kokonaisen teollisuuden kirjoja, nauhoja, kursseja ja CD-levyjä sisältäen valikoiman lauluja... Nämä pastoriyrittäjät ovat sitoutuneet soveltamaan hyviä johtamistekniikoita paitsi omiin organisaatioihinsa myös levittämään niitä toisille...\nWillow Creek’illä on konsultoiva elin, Willow Creek Association, jolla on yli 11500 jäsenseurakuntaa. Se pitää johtajuustapahtumia yli100000 ihmiselle vuodessa (puhujavieraisiin ova tkuuluneet mm. business-\nJim Collins ja ex-presidentti Bill Clinton) ja ansaitsee lähes 20 miljoonaa dollaria vuodessa. Rick Warren vertaa ”päämäärätietoista kaavaansa” (purpose-driven formula) Intelin siruun, joka voidaan asentaa minkä tahansa seurakunnan emolevylle – ja huomauttaa, että on olemassa yli 30000 ” päämäärätietoista” seurakuntaa. Herra Warren’illa on myös verkkosivut pastors.com, mahdollistaen100000 pastorille pääsyn sähköposti foorumeille, rukoussivuille ja valmiisiin saarnoihin mukaan lukin hra Warren’in omat saarnat 20 vuoden ajalta...\nYksi kritiikin peruste on, että ne edustavat uskonnon Disney-mielikuvitus maailmaa (Disney fication of religion). Unohda uskon tuska ja hurmio. Willow Creek’in jasen kaltaisten sanotaan tarjoavan, ei mitään sen haastavampaa kuin kristillistä kevyt muonaa –mukavan ja steriilin tunnustuksen, joka on suunnilleen yhtä dramaattinen kuin keskiverto ostoskeskus. Toinen kritiikin peruste on, että nämä seurakunnat eivät ole todellisuudessa uskonnon asialla...\nHerra Osteen, ja hänen kaltaisensa saarnaavat vakuuttavia saarnoja ”voittajille, ei uhreille”, jotka voivat oppia olemaan ”rikkaita, terveitä ja vapaita huolista”. Loppujen lopuksi Jumala ”tahtoo sinun saavuttavan oman parhaasi”. Tulos on pintahuuhtelu: sen sijaan että tekisivät Amerikan kristillisemmäksi, megaseurakunnat ovat vain onnistuneet tekemään kristinuskon amerikkalaisemmaksi.\nLisäksi se on pintahuuhtelu, joka on erikoisen hyvä pastoriyrittäjille itselleen, jotka menestyvät saarnaamalla menestyksen evankeliumia. World Changers Church International’in pääpastori Creflo Dollar Georgia’sta, jolla on niin ihana nimikin, ajaa Rolls-Royce’lla ja lentää Gulfstream-jetillä. Joyce Meyer, helluntailainen naissaarnaaja, joka lupaa Jumalan palkitsevan ihmiset siunauksilla, laskee omiksi siunauksikseen mm. kaksimiljoonaa dollaria maksavan kodin ja 10 miljoonan dollarin jetin...\nUskonnon ja bisneksen avioliitolla on juurensa syvällä Amerikan historiassa. Kiertävät metodistisaarnajat Francis Asbury’sta (1745-1816) alkaen pitivät telttakokouksia tuhansille ja usein lainasivat markkinointikeinoja liike-elämästä. Aimee Semple Mc Pherson, yksi Amerikan ensimmäisistä radioevankelistoista, rakensi 5300 hengen kirkon Los Angeles’iin vuonna 1923.(Hänellä ei ollut mitään herra Hybels’in uskonnollisia symboleja koskevia huolia: hänen kirkkonsa katolla oli valaistu pyörivä risti, joka näkyi 50 mailin päähän).\nSitä paitsi oman avun evankeliumi ja menestys ovat yhtä amerikkalaisia kuin omenapiirakka. Vuoden 1925 bestsellerkirjassaan, “The Man Nobody Knows”, Bruce Barton, evankelistaksi kääntynyt mainosmies, kuvaa Jeesuksen pätevänä johtajana, joka ”valitsi 12miestä liike-elämän pohjatasoilta ja takoi heidät organisaatioksi, joka valloitti maailman”. Hänen vertauksensa olivat ”kaikkien aikojen tehokkaimpia mainoksia”... Amerikalla on vaikuttava historia uskonnollisten innovaatioidensa viennissä.\nHelluntailaisuudella, joka keksittiin eräässä Kansasilaisessa raamattukoulussa vuonna1901, on nykyisin reilusti yli100 miljoonaa kannattajaa ympäri maailman. Jopa mormonismilla, tuolla kaikista uskonnoista amerikkalaisimmalla, on 6,7miljoonaa kannattajaa USA:n ulkopuolella. Ei ole mitään syytä ajatella, että tämä viimeisin versio uskonnon ja bisneksen avioliitosta olisi poikkeus. Rick Warren on asettanut ”päämäärä tietoisen sirunsa”(purpose-driven operating chip) seurakuntiin 120 maassa ympäri maailman. Hän jahänen seurakuntansa ova tmyös asettaneet itselleen päämäärän poistaa köyhyys Afrikasta.\nThe Willow Creek Association’illa on 4700 jäsenseurakuntaa ulkomailla; eräs kokous rauhallisessa englantilaisessa pikkukaupungissa veti melkein 3000 ihmistä. Bisneksen ja uskonnon fuusio on ollut tarunomaisen menestyksellinen Amerikassa...” Näin siis maailman laajuinen, arvostettu talouselämän lehti The Economist (20.12.2005, Jesus CEO). Willow Creek on onnistunut ratsastamaan johtajuusbuumilla niin hyvin, että sen johtajuusseminaareja seurataan maailman laajuisesti videon välityksellä.\nWillow Creek Suomi järjestää marraskuussa 2009 kolmella paikkakunnalla (Helsinki, Jyväskylä ja Vaasa) Amerikassa videoidun johtajuuskonferenssin. Mainonta kertoo: ”The GlobalLeadership Summit (GLS) alkoi vastustamattomasta näystä rohkeasta johtajuudesta paikallisseurakunnassa. Nyt -yli 125 000 ihmistä myöhemmin – kertomusta kirjoittavat edelleen sinunlaisesi johtajat. Tule mukaan vuonna 2009 kahdeksi päiväksi innoittumaan, rohkaistumaan ja kehittämään kykyjäsi:\nMukana dynaaminen joukkojohtajia ja ajattelijoita, jotka ovat läsnä laajakankaalla videoiden kautta. Elävää -sydämestä sydämelle -ylistystä, joka virkistää sieluaja vie meidät lähemmäs suurta Jumalaa.”(www.willowcreek.fi/). Mainonta toistaa moneen nykykristittyyn vetoavaa kaavaa. Asia esitetään positiivisesti, mainitaan suuria osallistumislukuja – ja kuten nykyisin pitää olla: ylistys ”vie meidät lähemmäs suurta Jumalaa”. Ilmoittautumismaksu videon katseluun on n. 100 euroa, alennustakin saa, kun ilmoittautuu heti.\nMitä 100 eurolla sitten saa? Willow Creek Suomen sivuilta ei löydy (5.10.2009) sanoja: evankeliumi, Kristus, synti, tms. perinteistä kristillisyyttä kuvaavaa ja tukevaa. Etusivulla puhutaan maailmankriiseistä ja johtajuuden haasteista tyyliin: ”Meille on uskottu ylevä kutsumus”. Yleistä osiossa kerrotaan kuinka videonäyttö tuo ”huippuasiantuntijat” kohtuulliseen hintaan ”lähes jokaisen ulottuville” – ainakin siis niiden, joilla on tyhjää aikaa ja varaa maksaa 100 euroa Englannin entisen PM Tony Blairin opetuksesta.\nAivan oikein, ajankohtaista osiossa, Jyväskylän hell.srk.n johtajan Vesa Pylvänäisen tervehdyksen alla, meitä tervehtii suurikokoinen Tony Blairin kasvokuva ja maininta, että hän on GLS seminaarin (ilmeinen) pääpuhuja! Aiemmin GLS:n seminaarissa on puhunut mm. USA:n entinen pres. Bill Clinton. Tony Blair, samoin kuin Bill Clinton, voivat varmaan puhua pastoreille ympäri maailmaa johtajuudesta maailmassa siten, kuin he sen ymmärtävät. Kummankin kohdalla poliittisen elämän huippuvirka-aika sisälsi monenlaista, aina skandaaleihin saakka.\nPuhujina he eivät ole halpatavaraa. CNN.com mainitsee, kuinka esim. vuonna 2005 Clinton sai pelkkiä puhujapalkkioita 7,5milj. USD edestä. Yksittäisen puhujapalkkion summat liikkuivat 300–350000 USD:n vaiheilla. Blair tuskin on halvempi. Nykymaailmassahan johtajan arvo mitataan rahassa. Kumpikaan ei kuitenkaan ole opettaja raamatullisessa mielessä. Tietynlaisesta hengellisyydestä toki puhutaan kummankin yhteydessä. Willow Creekin suomen sivustolla on maininta: ”Vuonna 2008 perustettiin Tony Blair Faith Foundation-rahasto, joka edistää suurten uskontojen välistä ymmärtämystä ja lisää uskon merkityksen ymmärtämistä nykymaailmassa. ”\nSuuret uskonnot tarkoittavat kristinuskon lisäksi tavallisesti: islam, juutalaisuus, hinduismi ja buddhalaisuus. Willow Creek Ass. johtaja Jim Mellado toteaa Blairista:”...meillä on häneltä paljon opittavaa” (lainaus Willow Creek Suomi nettisivulta). Englannissa Tony Blair vaimoineen tunnettiin jo pääministeriaikana viehtymyksestä new age uskontoihin ja -tapoihin. Vuosina 2001 ja 2002 monet arvostetut brittilehdet kirjoittivat parin oudosta new age vihkimyksestä Meksikossa.\nVuonna 2004The London Times paljasti Tony Blairin tekevän poliittisia päätöksiä new age meediohenki ”Valon” The Light, ohjauksessa. Vuonna 2005 London Independent kirjoitti okkulttisista tavoista, joita pari harjoitti ja heidän yhteyksistään okkulttisiin piireihin. Vuonna 2007 Tony Blair ilmoitti kääntyneensä roomalaiskatoliseksi. Paavi ilmaisi tuolloin suuren tyytyväisyytensä asiaa kohtaan.\nNiin - tarkoittaako Mellado ja hänen edustamansa kristillinen järjestö oppia tällaisesta, josta kirjoittivat mm. London Observer ja London Times: ”Blairit seisoivat hotellin alueella olevan tiilipyramidin edessä ja kumarsivat jokaiseen kompassin suuntaan samalla loitsuten jokaiseen neljään tuuleen. Pyramidi ja kompassi ovat kumpikin muinaisia eliittisymboleja, jotka erilaiset salaseurat, kuten vapaamuurarit, ovat myöhemmin omineet. Sitten he liikkuivat pyramidin ympäri, sivu kerrallaan, rukoillen ensin Maya kansan symboleiden, auringon ja lapsiliskon edessä, jotka kuvaavat kevättä ja lapsuutta. Sitten he rukoilivat seuraavalla sivustalla, johon oli kuvattu lintu, edustaen nuoruutta, kesää ja vapautta. Kolmassivusta ja sen rapu -kuvaedusti kypsyneisyyttä ja syksyä ja lopulta käärmeen kuva edusti talvea ja (syvä) muutosta (transformation). Ennen lähtöä pyramidin luota Blaireja neuvottiin antamaan ääni toiveilleen ja peloilleen ja sitten kokemaan' uudestisyntyminen'. Sen merkiksi molemmat sivelivät toisensa Maya -kansan hedelmillä ja mudalla sekä poistuivat pyramidin 'kohdusta' samalla villisti huutaen\n.” Blairin perustama järjestöilmaisee tavoitteensa aivan selvästi: ”The Tony Blair Faith Foundation organisoi maailmanlaajuista kampanjaa mobilisoimaan nuoret, huolimatta heidän uskonnollista eroistaan, toimimaan yhdessä aikaansaadakseen Tuhatvuotisen kehittymisen päämäärän. (Millennium Development Goals – Sanat :millennium / tuhat vuotta ,development / rakentaminen /kehittyminen, goals / päämäärät /tavoitteet, viittaavat tuhatvuotiseen valtakuntaan, joka kristillisen perinteen mukaan ajoittuu Kristuksen tulemuksen jälkeiseen rauhan aikaan).\nTony Blair sanoi olevansa kiihkeän innokas uskon merkityksestä modernille maailmalle ja hän painottaa eri uskontojen ihmisten tavoitettavuutta toinen toiselleen. Järjestö...edesauttaa suurten uskontojen välistä ymmärtämystä koskien uskon roolia nykymaailmassa. Järjestö työskentelee kristittyjen, muslimien, juutalaisten, hindujen, sikhien ja buddhalaisten kanssa...Järjestö saa voimaa entisen PM:n uskosta, että usko voi olla edistyksellinen voima, edesauttaen humaanisuutta ja lopettaa köyhyys maailmasta.\nJärjestö tuo uskon ihmiset yhteen vapauttamalla Tuhatvuotisen kehittymisen päämäärät...”(http://www.crossroad.to/Quotes/spirituality/global/blair/blair-globalism.htm).\nTuhatvuotinen valtakunta on synonyymi maailman rauhanajalle ja Blairin järjestö viittaa tähän asiaan. Hitler tavoitteli natsien johtamaa tuhatvuotista valtakuntaa. Syntiin langenneella ihmisellä onkin aina ollut tavoite saada maailmanrauha aikaiseksi ihmisen keinoin. Tässä mielessä etsitään ihmisjohtajaa, joka on kykenevä saamaan sen aikaan. Blairin järjestön, joka ei ole ainoa laatuaan maailmassa, tavoite on valmistaa uusi sukupolvi vastaanottamaan tämän ihmisjohtajavetoisen ”rauhan” maailman.\nRaamattu ennustaa tapahtumien kulun ja käyttää ihmisjohtajasta nimeä ”antikristus”. Tämä rauhanmies on pahempi kuin mitä Stalin ja Hitler olivat yhdessä. Willow Creekin ja muut vastaavat johtajuusseminaarit puhujineen kuvaavat hyvin uusevankelisen/karismaattisen liikkeen symbioosia new age liikkeen ja katolisen kirkon kanssa. Vaikka puhutaan kristillisin termein ja lausutaan otteita Raamatusta, Raamatun ydin jää taustalle. Perinteinen raamatuntulkinta ja raamatullisten käsitteiden merkitys muutetaan. Niin pitääkin olla, koska tavoite on yksi maailmanuskonto (tai aika, jolloin kaikki uskonnot tunnustavat toinen toisensa teiksi Jumalan tykö) tässä ajassa, jolle Raamatun Kristus ja Hänen tulemuksensa ei ole niin merkittävä asia kuin seurakunnan (tai kuten Blair uskoo, eri uskontojen uskovien, siis ihmisten) kautta tapahtuva maailman muuttaminen.\nAjatellaan, että koska maailman muuttaminen rauhan tyyssijaksi ei voi tapahtua ilman uskontojen yhdessä toimimista uskontojen pitää tunnustaa toinen toisensa, ja alkaa toimimaan aidosti yhdessä. Toinen asia tähän liittyen on maallinen taistelu uskonnon ja maailman johtajuudesta. Katolinen kirkko on jo pitkään antanut lausuntoja liittyen muiden uskontojen tietyn laiseen tunnustamiseen. Kirkon piirissä uskotaan, että näin vahvistetaan Paavin johtajuutta maailmassa.\nSe ei ole maailman evankelioimista, vaan maailman johtajuuteen pyrkimistä. Ns. ”maailmanevankeliointiakin” käytetään paljolti tämän asian keppihevosena. Sen merkeissä koetaan oikeaksi häivyttää kaikki opilliset erot, ja Raamatusta nousevat periaatteet ja yhdistyä eri toiminnoissa hyvän asianmerkeissä. Uus evank. /karismaattinen liike pönkittää kehitystä, jossa liikkeen johtajuuskoulutus vetoaa taitavasti inhimilliseen haluun ja kunnianhimoon ”olla jotakin”, tuottaen joka puolelle suurempien ja pienempien ryhmien johtajiksi siihen valmistetut (lue: Warrenin, Schullerin, Osteenin, Hybelsin, Hinnin, ym. vaikuttajien hengen tuotteiden aivopesemät) johtajat.\nRaamatun mukaan tällainen malli ei voi kuitenkaan koskaan onnistua siinä, että maailma sen kautta muuttuisi paratiisiksi. Jos kristitty uskoo Raamatusta lukemansa, hän ei voi tunnustaa muita uskontoja teiksi Jumalan tykö. Raamattu kieltää ne epäjumalanpalvonnaksi. Ennalta esitettyjen seikkojenvalossa Willow Creekin ja muut vastaavat johtajuusseminaarit näyttäytyvät ihmistekoisina yrityksinä korostaa ihmisen osuutta ja antaa ihmisen kunnianhimolle ja omanarvon tunnolle hyväksyttävät puitteet.\nRaamatullinen johtajuusajattelu on selkeästi tätä vastaan. -Raamatussa hengellinen johtajuus ei tavoittele valta-asemaa maailmassa. -Raamatun hengellinen johtajuus ei ole saatavissa konferenssien ja seminaarienkautta, vaan se on Jumalanarmoitus ihmiselle, jonka Hän valitsee. -Raamatussa johtajuus ei ole ihmisen langennutta mieltä hivelevä ”ylevä kutsumus”, vaan palvelutehtävä. -Raamatussa johtajuuden auktoriteettia ei määritellä seurakuntien koon ym. Suureellisuuden perusteella. Johtajuus on nöyrtymistä Jumalan edessä palvelemaan muita Jumalan antamalla armoituksella. -Raamatussa johtajuuteen ei ensi sijassa liitetä maailmanpolitiikkaa, ihmisen oman minän korostamista eikä omien tavoitteiden läpiviemistä kaikin käytettävissä olevin maallisin keinoin. -Raamatussa johtaja on ennen muuta kykenevä sananopettaja ja henkilö, joka Jumalan armosta osaa erottaa oleellisen epäoleellisesta. Oleellinen, tässä tapauksessa tarkoittaa kaikkea sitä, mitä Raamattu liittää Kristukseen ja Hänen tekoonsa. -Raamatussa johtaja ei ota oppia muiden epäjumalauskontojen opettajilta. -Raamatussa johtaja haluaa auttaa kristittyjä pysymään varmalla Kristus-keskeisellä pohjalla, ei viedä heitä globaaliin katoliseen, uusevankeliseen, karismaattiseen, new age tyyppiseen kristillisyyteen.\n-Raamatussa auktoriteetti tulee Jumalalta, mutta ei ole ylhäältä päin käskevää, vaan muita auttavaa ja vahvistavaa toimintaa. Tarvittaessa siihen liittyy rohkea varoittaminen ja väärien asioiden vastustaminen, myös nuhteleminen. -Raamatussa johtajuus ei ole ihmisten hallitsemista, vaan muiden avustamista kasvamaan hengellisesti Kristuksen tuntemisessa, ilman johtajaan itseensä sitomista. -Raamatussa johtajuus ei ole ihmismielipiteiden mukaan ohjattavissa, vaan se pyrkii olemaan uskollinen Raamatun omalle sanalle, silloinkin, kun se merkitsee valtavirrasta syrjään joutumista.\n-Raamatussa johtajalla ei ole ”saavutettua asemaa”, josta olisi pidettävä kiinni hinnalla millä hyvänsä. Raamatullinen johtaja luopuu ”saavutetuista eduista ja asemastaan” mieluummin kuin tekee kompromisseja sen suhteen minkä Sanasta näkee oikeaksi.\nkirjoittaja Stiina Su Huhti 18, 2021 10:21 am\nPitäisi jaksaa vähän intensiivisemmin keskittyä tähän, tietämisen vuoksi, mutten ole vielä jaksanut. Yritän pysyä poissa kaikesta tällaisesta. Aitomaa on oikeassa.\nEn muutenkaan ole koskaan arvostanut megaseurakuntia enkä sitä karismaa mikä niissä on (amerikkalaista kauheaa hapatusta). Vahinko vaan, että pienissäkin yhteisöissä voi joutua samaan ja kulttiin, jopa seurakunnattomuudestaan syyllisyyttä poteva voi joutua ydenkin vahvan henkilön orjuuttamaksi ja alistamaksi.\nAjan henki on uskonnollisuudessa tällainen. Kysyy todella oikeata uskoa (Ilm.)! Minä koen Pienen Lauman vähän ahdistavana ja sen, että en pysty käännyttämään ketään. (Haluaisin nähdä, siis minäkin). Todellakin olen alkanut oppia, että se on pelkästään Jumalan työ, me vain kylvämme ja maan on muokannut Jumala tai sitten ei. Todellakaan sydämeen ei näe. (Ehkä ihan ääritapauksissa 90 prosenttisesti näkee oikein.) (Päivän sana 18.4. osuu!)\nVs: Kristitynfoorumi / Väärin ymmärretty hengellinen johtajuus


Koulumotivaatiovalmennus ja motivaatiotietous nuorten hyvinvoinnin & oman paikan löytämisen tukena - Tulevaisuuden osaajia\nKoulumotivaatiovalmennus ja motivaatiotietous nuorten hyvinvoinnin & oman paikan löytämisen tukena\nEtusivu > Esimerkkejä toteutuksesta > Koulumotivaatiovalmennus ja motivaatiotietous nuorten hyvinvoinnin & oman paikan löytämisen tukena\nRSMP-koulumotivaatiovalmentajia on koulutettu maahamme nyt reilun kahden vuoden ajan. Kaksi pitkän linjan opinto-ohjaajaa Leena Ståhlberg ja Marjaana Herlevi toivat itseymmärrystä lisäävän ja hyvinvointia tukevan RMP-työkalun (Reiss Motivation Profile®) Suomeen kaikkien nuorten kanssa työskentelevien avuksi. Koulumotivaatiovalmentajat ovat pääosin opinto- ja uraohjaajia, mutta joukossa on myös nuorten kanssa toimivia psykiatrisia sairaanhoitajia, kuraattoreita, erityisopettajia sekä hanke- ja järjestötyöntekijöitä. RSMP-koulutuksen käyneellä valmentajalla on oikeus hyödyntää työssään 12–25-vuotiaiden nuorten kanssa itseymmärrystä lisäävää ja hyvinvointia tukevaa RMP-motivaatiotyökalua (Reiss Motivation Profile®). Henkilökohtainen RSMP (Reiss School Motivation Profile) -profiili rakentuu nettikyselyn perusteella, ja se käydään aina nuoren kanssa perusteellisesti läpi aiheeseen sertifioituneen valmentajan kanssa. Motivaatiotietous auttaa elämän risteyskohdissa.\n”Työkalu antaa ihanan mahdollisuuden tutustua nuoreen syvemmin.”\nMotivaatiotietous ja sen hyöty\nNuori voi hyödyntää motivaatiotyökaluun ja sen purkukeskusteluun perehtyneen ohjaajan kanssa omaa profiilia laajasti elämän eri taitekohdissa; opiskelussa, koulumotivaatiossa ja sen ylläpitämisessä, elämänhallinnassa, ammatinvalinnassa, urasuunnittelussa ja esim. työ- tai opiskelupaikkaa hakiessa. Motivaatiotietous tyypillisesti vahvistaa nuoren itsetuntemusta sekä voi avata nuorelle lisäajatuksia omiin vahvuuksiinsa ja luontaisiin tarpeisiinsa sekä niiden ilmenemiseen liittyen niin opiskelussa kuin työelämässä. Tämä tietous omista henkilökohtaisista ja luontaisista motiiveista on parhaimmillaan työllistymistä edistävää ja syrjäytymistä ehkäisevää tietoa: sen tiedon avulla voi lähteä etsimään omaa alaa ja paikkaa, johon kiinnittyä, ja johon oikeasti tuntee paloa. Lisäksi profiilin purkuun käytetty aika ja henkilökohtainen keskustelu on arvokasta aikaa nuoren ja aikuisen välillä, ja se voi opiskelijan hyvinvoinnin ja jaksamisen kannalta olla hänelle yksi merkittävimmistä ja mieleenpainuvimmista keskusteluista vaikkapa esim. koko lukioaikana.\n”Kun nuori saa profiilin kautta ja keskustelussa aidon oman oivalluksen itsestään, merkitys syntyy ja jotain lähtee liikkeelle. Tämä on loistava, asioita konkreettisesti esille tuova työkalu sen avuksi.”\nKoulumotivaatioprofiilit ja niihin liittyvät purkukeskustelut ovat osoittautuneet hyödyllisiksi työkaluiksi opiskelijoiden opiskelun, jaksamisen ja valintojen tukena. Sekä nuorilta itseltään että valmentajilta tullut palaute on ollut erittäin positiivista, ja erityisen ilahduttavaa on ollut se, että myös vanhemmat ovat kiitelleet työkalun tuomaa itseymmärrystä, joka on saattanut jopa näkyä nuoren kokonaisolemuksessa uudenlaisena helpottuneisuutena tai avoimuutena. Myös koulutuksen käyneet nuorten parissa työskentelevät ammattilaiset ovat innostuneet työkalusta niin, että monenlaisia hankkeita on laitettu vireille, ja useat ovat perustaneet oman yrityksenkin, jotta voivat tehdä koulumotivaatiovalmennusta myös itsenäisinä ammatinharjoittajina.\nMotivaatioprofiilin avulla pääsee lähemmäs nuorta\nParhaillaan on käynnissä usean kaupungin (Jyväskylä, Mikkeli, Kuopio, Lempäälä, Kangasala) hanke ”Ohjatusti kohti tulevaisuuden työelämää”, jonka tiimoilta monia hienoja asioita on jo tehtykin nuorten hyväksi. Esimerkiksi Kuopiossa omat profiilinsa saivat kaikki lukion 2. vuositason opiskelijat. Kuopion Klassillisen lukion opinto-ohjaajat olivat ensimmäisten sertifioitujen RSMP-valmentajien joukossa, ja Klassikalla onkin hyödynnetty työkalua varsin ansiokkaasti jo parin vuoden ajan. Hankkeen kautta myös opettajat ovat saaneet omat profiilinsa, jotta heidänkin ymmärryksensä motiivien moninaisuudesta avartuu. Savon ammattiopisto Sakky on myös kouluttanut opinto-ohjaajiaan koulumotivaatiovalmentajiksi ja hyödyntää profiileja ammattiin opiskelevien apuna.\nYleisin palaute valmentajilta on ollut, että motivaatioprofiilin avulla on helppo päästä keskustelemaan nuoren kanssa hyvinkin syvällisesti hänelle tärkeistä asioista, ja että nuorelle – kuten myös valmentajalle – kokemus on ollut positiivinen ja paljon antava. Kuten eräässä koulutuksessamme eräs lukion opinto-ohjaaja kuvasi harjoituskauttaan: ”Harjoituskauden motivaatioprofiilit olivat kuin keidas aavikolla.”\nMitä laajemmalle koulumotivaatiovalmennus leviää, sen laajemmalle leviää myös mahdollisuus yhä useamman nuoren saada tarttumapintaa omaan tulevaisuuteensa ja hyvinvointiinsa omasta itsestä lähtevistä vahvuuksista ja voimavaroista käsin. Steven Reissin sanoin: ”Tuntemalla itsensä paremmin ihmiset voivat tehdä mielekkäämpiä valintoja, jotka johtavat merkitykselliseen elämään ja vähentävät ongelmia vuosien saatossa.”\nSeuraava koulumotivaatiovalmentajien koulutus käynnistyy 18.3.21, haku on käynnissä.


UUSI JOICO Color Endure Treatment Masque on avain pitkäkestoiseen hiusväriin! - SKT-GROUP Oy\nUUSI JOICO Color Endure Treatment Masque on avain pitkäkestoiseen hiusväriin!\npe, huhti 29, 2011 11:58 CET\nIhmiset haluavat tehokkaita kotihoitotuotteita pidentääkseen hiusvärinsä kestoa ja säilyttääkseen värin\neloisana. Päivittäisten JOICO Color Endure -tuotteiden lisäksi tähän tarpeeseen on nyt luotu\nuusi äärimmäisen intensiivinen hiusten tehohoitonaamio JOICO Color Endure Treatment Masque.\nTerveiden hiusten asiantuntija, JOICO on kehittänyt erityisesti hiusvärin ylläpitämiseen tarkoitetun hoitavan hiusnaamion, joka palauttaa hiusten kosteustasapainon ja sulkee hiusvärimolekyylit hiukseen. Samalla naamio parantaa värjättyjen hiusten käsiteltävyyttä ja antaa niihin loistavan kiillon. JOICOn kehittämä Multi-Spectrum Defense Complex™ estää tehokkaasti värin haalistumista, mutta vaikuttaa myös siihen, että värisävy ei muutu. Jopa kaikkein kirkkaimmatkin hiusvärit säilyvät selvästi vahvempina käytettäessä Color Endure Treatment Masqueta.\nNaamio sopii kaikille hiustyypeille. Erityisen hyvä se on intensiivisille punaisille ja violeteille värikäsitellyille hiuksille. Halutessasi säilyttää hiusvärisi optimaalisen kauan, käytä JOICO Color Endure Treatment Masque:a yhdessä Color Endure Shampoon ja Color Endure hoitoaineen kanssa. Shampoota ja hoitoainetta voidaan käyttää päivittäin ja naamiota intensiivisenä hoitona kerran tai kahdesti viikossa, riippuen hiustyypistä ja hiusten kunnosta.\nKäyttö: Levitä hiusnaamio kosteisiin, pyyhekuiviin hiuksiin shampoopesun jälkeen. Anna vaikuttaa vähintään 3-5 minuuttia ja huuhtele.\nSaatavilla parturi-kampaamoista ja valituista kampaamotuotteita myyvistä liikkeistä huhtikuusta 2011 alkaen.\nJOICO Color Endure Treatment Masque 250ml/ 25,20\nLisätietoja ja kuvapyynnöt: Saara Salminen, SKT-GROUP Oy, saara.salminen@skt.fi tai P. 050 562 3535\nKuluttajatiedustelut: SKT-GROUP Oy, asiakaspalvelu@skt.fi tai P. 0201 757 76\njoico , hiusnaamio , hiusten tehohoito


25 m² Hallituskatu 18a D, 28100 Pori Kerrostalo Yksiö vuokrattavana - Oikotie 16099807\nVuokrattavat asunnot Pori Keskusta Hallituskatu 18a D, 28100 Pori\nHallituskatu 18a D, Keskusta, Pori●1h + kt + s + terassi\nUuden veroinen yksiö ehkä Porin parhaimmalla paikalla ja talossa on ehkä parhaat mahdolliset varusteet. Varusteista tärkeimpänä on kaukojäähdytys, jolla viilennät asunnon kesähelteillä. Lisäksi keittiössä on jääkaappipakastin, erillisuuni, liestitaso, liesituuletin ja astianpesukone. Näyttävä kylpyhuone, jossa paljon kaappeja, hyvä tila pesukoneelle ja kuivausrummulle sekä tyylikäs lasiseinä saunaan. Oma terassiparveke sisäpihan puolellä itään. Kotieläimet neuvotellaan tapauskohtaisesti. Viereisessä talossa lähikauppa ja joenvarren ulkoilumaastot vieressä.\nHallituskatu 18a D, 28100 Pori\n1h + kt + s + terassi\nItään sisäpihalle päin\nlattia: vaalea parkettilattia. seinät: maalattu valkoinen.